als_Latn dik_Latn sag_Latn
Terroristi i tretë nga Londra është quajtur Jusuf Zagba dhe ai ka lindur në vitin 1995, shkruan gazeta “Koriere dela sera”.
Babi i Zagbas është maroken, ndërsa e ëma e saj italiane, ai ka lindur në Fes, në Marok. Në mars të vitit 2016 është arrestuar në aeroportin në Bolonjë, ndërsa ka tentuar që të ngjitet në aeroplan për në Turqi dhe prej atje të shkojë për në Siri.
Zbulimi italian i ka informuar shërbimet zbuluese marokene se Zagba ka qenë i dyshuar dhe se shpesh ka udhëtuar. Paralajmërim të ngjashëm është dërguar edhe deri te zbulimi britanik.
Prindërit e Zagbas një kohë të caktuar kanë jetua rnë marok, ndërsa pastaj janë divorcuar dhe e ëma është kthyer në Itali. Tani jeton në provincën Bolonjë. I biri disa herë ka udhëtuar nga Maroku deri në Itali që të shihet me të.
Në mars të vitit 2016 kur është arrestuar, ai është akuzuar për terrorizmin ndërkombëtar, por kjo aktakuzë nuk është dëshmuar. edhe krahas kësaj Italia e ka vendosur në listën e personave, të cilët paraqesin rrezik për sigurinë.
Ai para sulmit ka jetuar në Londër, ku në mënyrë sezonale ka punuar në restorant.
Policia dje i publikoi emrat e dy sulmuesve të tjerë, Huram Sazad But, i cili edhe paraprakisht ka qenë i njohur për policinë dhe MI5 dhe Rashid Reduan.
Britanikët sot mbajtën heshtje njëminutëshe për viktimat nga sulmi më i ri terrorist në Londër, ndërsa të hidhëruarit u mblodhën rreth lules, e cila për të pësuarit u vendos në Urën e Londrës, ku të shtunën në mbrëmje shtatë persona u vranë, ndërsa dhjetëra u plagosën.
Në Britani heshtje njëminutëshe u mbajt në orën 11 sipas kohës lokale.
Flamujt në ndërtesat e institucioneve shtetërore sot u lëshuar në gjysmë shtizë, ndërsa prefekti i Londrës Sadik Kan e vizitoi selinë e Ndihmës së shpejtë londineze.
Britania u shprehi respekt viktimave vetëm dy ditë para zgjedhjeve të parakohshme parlamentare.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn